Porsche
Porsche, virallisesti Dr. Ing. h.c. F. Porsche AG, on vuonna 1931 perustettu saksalainen autoja valmistava yhtiö, jonka pääomistajia ovat Porschen ja Piëchin suvut. Sen perusti Ferdinand Porsche, joka oli ensimmäisen Volkswagenin suunnitellut insinööri. Yhtiö sijaitsee Zuffenhausenissa, Stuttgartin kaupungin alueella.
Porsche Supercup
Porsche Supercup-kilpailuja seuraa paikan päältä keskimäärin 125 000 katsojaa. Porschen mukaan kilpailuja katselee keskimäärin 22 miljoonaa television katselijaa, enimmäkseen Euroopasta, koska Eurosport televisioi kisat. Suomessa sarjan kilpailut näytettiin MTV3 MAX -kanavalla vuosina 2007–2012. Kilpailut selosti Timo Pulkkinen.